text: алшынбай тіленшіұлы (1783- ө. ж. б.) би. әйтеке, шаншар елінің басты адамы. 1826-1846 ж. айбике-шаншар болысын басқарған. арғын ішінде қаракесек. қаз дауысты қазыбектің шөбересі. алшынбайдан: қақабай, бану, бәпи, шәпи, қосық, жанығұл, жүсіп тарайды. абайдың бәйбішесі ділдә жүсіптің қызы. патша үкіметінен старшина, поручик шендерін алған. с.петербургтегі патша сарайында болып, анна лентасына тағылған алтын медальмен марапатталған. сұлтан кенесары қасымовтың көтерілісі кезінде елін тыныш ұстап, патша үкіметіне көмектескені үшін анна лентасына жазылған күміс медаль алады. ел аузында абайдың ділдәні алған соң, алшынбайға сәлем бере барып, шұбар айғырдың үйірін сұрағанда, мұны бере алмай, «батамды алсын» деген ұлы атасына «ондай батасын сатқан шал өзімде де бар» деген өкпелі сөзі қалған.